Ditsem Nuus - Displaying items by tag: Kathu
► Volgens SA in Instituut vir Rasseverhoudinge (SAIRV) toon jongste misdaadstatistiek vir SAPD tesame met vorige statistiek dat sedert 1994 in SA sowat 500 000 moorde gepleeg is en 1 miljoen verkragtings ► Prof. Rudolph Zinn van Unisa sê uit navorsing blyk dit dat van die misdadigers voer tot 107 misdrywe uit voordat hulle gearresteer word ► Solidariteit Netwerk loods nuwe Sol-Tech kampus in Pretoria teen koste van R300 miljoen, sal huidige kampus vir 1 200 studente verdubbel en sal na verwagting deure open in Januarie 2021 ► Kyk by hierdie video hoe top bevelvoerders van SA Vloot en Lugmag in Parlement getuig hoe vloot en lugmag op rand van ineenstorting is ► Vrou (55) in Oos-Vrystaat gisteraand terwyl sy gebad op ‘n plaas aangeval en verkrag, aanvaller vlug en niks gesteel nie ► Op die Economic Freedom of the World (EFW) 2019 verslag val Suid-Afrika 54 plekke na nr. 101 uit 162 lande, vanaf plek 47 in 2000 – volg hierdie skakel vir meer inligting ►Dit lyk of Britse premier Boris Johnson ‘n deurbraak met Brexit kan maak na ooreenkoms oor grensbeheer met Ierse Democratic Unionist Party (DUP) ► Voormalige Bok-afrigter Peter de Villiers sê hy gaan nie Springbokke vanjaar by Wêreldbeker ondersteun nie, omrede vroeëre betrokkenheid van Eben Etzebeth by onderonsie met twee bruin mense in Langebaan ►
Kathu-sonplaas kan 179 000 huishoudings bedien
Terwyl die nasionale kragvoorsiener spartel om aan die groeiende aanvraag van elektrisiteit te voorsien, is daar potensieel ’n alternatiewe oplossing vir die Noord-Kaapse dorp Kathu. Dit is in die vorm van die grootste sonplaas in SA naby die dorp, wat elektriese krag kan lewer van 100 MW, genoeg vir sowat 179 000 huishoudings ononderbroke krag.
Die Kathu Solar Park (KSP) projek, wat in 2016 begin ontwikkel is, is 'n 100 MW Greenfield Gekonsentreerde Sonkrag (CSP) projek met paraboliese trog en gesmelte soutstoortegnologie. Die aanleg, wat 600 ha beslaan, bestaan uit ŉ totaal van 384 000 panele.
Die aanleg is anders as enige ander sonplaas, want krag word in ’n reuse stel batterye opgegaar om te verseker dat krag beskikbaar is selfs op reënerige of bewolkte dae. Die stoorstelsel maak dit voorts moontlik om 4.5 ure van hitte-energie te berg ten einde die gevolge van onreëlmatige sonlig te absorbeer en selfs om elektrisiteit op te wek ná sonsondergang.
Daar word verklaar dat die Kathu-aanleg binne 20 jaar 6 miljoen ton CO2 in die atmosfeer sal spaar. In die konstruksiefase van die projek is sowat 1 700 werksgeleenthede geskep.
Die projek dien ter bevestiging van die siening dat die Noord-Kaap die mekka van sonkrag in SA is – ŉ potensiaal wat nog ver van behoorlike benutting is. Die sleutelvraag is hoe om die monopolistiese knelgreep van Eskom te verbreek.